# 

2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.1-ESFA-V-912 priemonė „Nacionalinių reformų skatinimas ir viešojo valdymo institucijų veiklos gerinimas“

# PASLAUGŲ VIEŠOJO PIRKIMO–PARDAVIMO SUTARTIS

##### 2022 m. *balandžio 8* d. Nr. 15R-142

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), atstovaujamas direktoriaus Tomo Stankevičiaus, irūkio subjektų grupė, sudaryta iš **UAB „ATEA“ ir UAB ,,Insoft“**, veikianti 2021 m. gruodžio 20 d. sudarytos jungtinės veiklos sutarties Nr. LIT-SFT211220/1 pagrindu, atstovaujama atsakingojo partnerio **UAB „ATEA“** (toliau – **Paslaugų teikėjas**), pagal 2022 m. sausio 5 d. įgaliojimą Nr. I-220105/1 atstovaujama viešojo sektoriaus pardavimų vadovės Jurgos Medelės, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2022 m. kovo 24 d. posėdžio protokolu Nr. P-34, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1. Paslaugų teikėjas įsipareigoja Sutartyje nustatyta tvarka ir sąlygomis teikti Administracinių nusižengimų registro (toliau – ANR) poveikio priemonių taikymo ūkio subjektams funkcionalumo sukūrimo paslaugas (toliau – paslaugos), kurių specifikacija nurodyta Sutarties 1 priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **855 506,30Eur(aštuoni šimtai penkiasdešimt penki tūkstančiai penki šimtai šeši eurai ir trisdešimt centų)**, įskaitant pridėtinės vertės mokestį (toliau – PVM). Sutarties kaina be PVM – 707 030,00 Eur (septyni šimtai septyni tūkstančiai trisdešimt eurų ir nulis centų).

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktais, kurie Sutartyje nustatyta tvarka pasirašomi Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties 1 priede nurodytus reikalavimus. Paslaugų priėmimo–perdavimo aktas pasirašomas 2 (dviem) vienodą juridinę galią turinčiais egzemplioriais (jei paslaugų priėmimo–perdavimo aktas pasirašomas ne el. būdu). Šalių pasirašytas paslaugų priėmimo–perdavimo aktas yra pagrindas PVM sąskaitai faktūrai išrašyti.

2.5. Nuo perdavimo–priėmimo akto pasirašymo dienos suteiktų paslaugų nuosavybės teisė pereina Klientui.

2.6. Už tinkamai suteiktas paslaugas Klientas su Paslaugų teikėju atsiskaitys mokėjimo pavedimu, pinigus pervesdama į Sutartyje nurodytą Paslaugų teikėjo atsiskaitomąją sąskaitą ne vėliau kaip per 5 (penkias) darbo dienas nuo 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.1-ESFA-V-912 priemonės „Nacionalinių reformų skatinimas ir viešojo valdymo institucijų veiklos gerinimas“ finansinės paramos lėšų gavimo į Kliento sąskaitą, bet ne vėliau kaip per 60 (šešiasdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos-faktūros gavimo dienos. PVM sąskaitos faktūros teikiamos Klientui elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.7. Atsiskaitymai vykdomi tokiomis dalimis (2 (du) tarpiniai ir 1 (vienas) galutinis mokėjimas):

2.7.1. už Sutarties 1 priede įvardinto I prieaugio (iteracijos) kokybišką įgyvendinimą – 30 (trisdešimt) procentų bendros Sutarties kainos su PVM;

2.7.2. už Sutarties 1 priede įvardinto II prieaugio (iteracijos) kokybišką įgyvendinimą – 30 (trisdešimt) procentų bendros Sutarties kainos su PVM;

2.7.3. už Sutarties 1 priede įvardinto III prieaugio (iteracijos) kokybišką įgyvendinimą – 40 (keturiasdešimt) procentų bendros Sutarties kainos su PVM.

2.8. Klientas pasirašys galutinį perdavimo–priėmimo aktą su sąlyga, kad buvo priimti visi ankstesni etapai. Baigus teikti paslaugas, Klientui pateikiama galutinė suteiktų paslaugų ataskaita ir, ją patvirtinus, pasirašomas galutinis perdavimo–priėmimo aktas.

2.9. Galutinis ANR priėmimas bus vykdomas pasibaigus bandomajai eksploatacijai, t. y. priėmimas galės būti vykdomas tik tada, kai bus pasiekti bandomosios eksploatacijos priėmimo kriterijai. ANR bus priimamas pasirašant priėmimo–perdavimo aktą, kai bus įgyvendinti visi Sutarties 1 priede nustatyti reikalavimai.

2.10. Sutarties kaina jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai. Raštiškai susitarus Paslaugų teikėjui ir Klientui ne vėliau kaip iki galutinio paslaugų perdavimo–priėmimo akto pasirašymo dienos, perskaičiuojama tik ta Sutarties kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Klientas taip pat turi teisę inicijuoti Sutarties kainos perskaičiavimą dėl pasikeitusio (padidėjusio ar sumažėjusio) PVM. Sutarties kainos perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina bei šio perskaičiavimo įsigaliojimo sąlygos. Sutarties kainos perskaičiavimas dėl kitų mokesčių pasikeitimo ir (ar) bendro kainų lygio kitimo nebus atliekamas.

2.11. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

2.12. Sutarties kainai apskaičiuoti taikomas kainodaros būdas: fiksuota kaina su peržiūra.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.Sutartyje ir Sutarties 1 priede nustatyta tvarka ir sąlygomis suteikti Sutarties ir Sutarties 1 priede reikalavimus atitinkančias paslaugas Klientui per 9 (devynis) mėnesius nuo Sutarties įsigaliojimo dienos Paslaugų teikimo reglamente ir Sutarties 1 priede nurodytais terminais, adresu Šventaragio g. 2, Vilnius;

3.1.2. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą / sąskaitą faktūrą;

3.1.3. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.4. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.4.1. jei laiku negali suteikti paslaugų;

3.1.4.2. apie pasikeitusius savo rekvizitus, teisinį statusą, paskirtą atstovą.

3.1.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.6. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą protingą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.7. vykdyti nuolatines vertimo žodžiu ir raštu paslaugas, jei Paslaugų teikėjo specialistai nemoka lietuvių kalbos. Išlaidos vertimo paslaugoms turi būti įskaičiuotos į bendrą Sutarties kainą.

3.1.8. teikti Sutarties vykdymo metu sukurtos, modifikuotos ir įdiegtos Administracinių nusižengimų registro programinės įrangos garantinę priežiūrą 12 (dvylika) mėnesių nuo galutinio paslaugų perdavimo–priėmimo akto pasirašymo dienos;

3.1.9. užtikrinti, kad Sutartį visą Sutarties galiojimo laikotarpį vykdys Pasiūlyme (pridedama) nurodyti ir nustatytus reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) tik gavus rašytinį Kliento sutikimą. Keičiami specialistai turi atitikti toliau lentelėje nurodytus reikalavimus ir keičiamo specialisto kvalifikacija ir patirtis turi atitikti pasiūlyme nurodyto, keičiamo specialisto kvalifikaciją ir patirtį.

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| **Profesinis pajėgumas** | | |
| 1. | Paslaugų teikėjas Sutarties vykdymui privalo turėti ne mažiau kaip nurodyta žemiau kvalifikuotų specialistų (ekspertų), kurie turi tenkinti žemiau nurodytus minimalius reikalavimus.  Vienas specialistas gali vykdyti daugiau nei vienos srities eksperto funkcijas, jei jo kvalifikacija atitinka tos pozicijos ekspertui keliamus reikalavimus.  Tuo atveju, jei specialistas nemoka lietuvių kalbos, reikalavimas gali būti tenkinamas numatant vertimo žodžiu ir raštu paslaugas, išlaidos vertimo paslaugoms turės būti įskaičiuotos į bendrą pasiūlymo kainą. | 1) Paslaugų teikėjo siūlomų specialistų (ekspertų) sąrašas (BS 15.4 papunktyje nurodytu atveju užpildyta 2 lentelė formoje 6 TVŪD PD FK), nurodant poziciją į kurią siūlomas specialistas ir kurio specialisto reikalavimus atitinka. Lentelėje nurodyti PD reikalaujamo ir Paslaugų teikėjo siūlomo specialisto patirties, vykdant reikalavimuose nurodytas veiklas, aprašymą (jeigu atitinkamam specialistui taikoma) (vykdytos sutarties/projekto pavadinimas, data ir Nr., sutarties/projekto aprašymas, užsakovo duomenys, sutarties/projekto pradžia ir pabaiga (nurodant metus ir mėnesį), specialisto vykdytos veiklos, vaidmuo/rolė, atliktų paslaugų apimtis). Nurodyta tiek ir tokio pobūdžio sutarčių/projektų, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį;  2) specialistų (ekspertų) kvalifikaciją įrodančių, galiojančių nurodytų sertifikatų (arba lygiaverčių tarptautiniu mastu pripažįstamų, reikalaujamą kvalifikaciją patvirtinančių, dokumentų) ir kitų kvalifikaciją ir patirtį pagrindžiančių dokumentų kopijos. Mokymų kursų išklausymo pažymėjimai nevertinami;  3) jeigu specialistas/ekspertas nėra Paslaugų teikėjo darbuotojas – dokumentas/ai, patvirtinantis/tys, specialisto (eksperto) esamus santykius su Paslaugų teikėju. Jei specialistas yra ne Paslaugų teikėjo darbuotojas, Paslaugų teikėjas privalomai pateikė BS 7.2-7.3 punktuose nurodytą informaciją.  Pastabos:  - pateikiamo „lygiaverčio“ dokumento lygiavertiškumą įrodyti turi Paslaugų teikėjas;  - skaičiuojama tik faktiškai turima patirtis, sumuojant faktiškai dirbtą laiką projekte/sutartyje. Nepilnų metų eksperto patirties apvalinimas: jeigu ekspertui iki nurodytų metų patirties trūks ne daugiau kaip 31 d., patirties laikas bus apvalinamas eksperto (Paslaugų teikėjo) naudai;  - Klientas, siekdamas įsitikinti arba patikslinti pateiktą informaciją, gali atskiru prašymu paprašyti pateikti nurodytų sutarčių/projektų patvirtintas kopijas arba išrašus iš sutarčių bei pirkimo objektą apibūdinančius dokumentus, taip pat gali žodžiu ar raštu tikrinti šią informaciją tiesiogiai pas sąraše nurodytus užsakovus.  *Pateikiami skenuoti dokumentai elektroninėje formoje arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.* |
| 1.1. | Ekspertas Nr. 1 – Projekto vadovas:  • turi turėti tarptautiniu mastu pripažįstamą informacinių technologijų projektų valdymo kvalifikaciją, patvirtintą galiojančiu PMP, arba Prince 2 sertifikatu, arba kitu lygiaverčiu dokumentu;  • turi turėti praktinės patirties vadovaujant ne mažiau kaip 1 (per paskutinius 3 (trejus) metus iki pasiūlymo pateikimo termino pabaigos) informacinių sistemų ir/ar registrų kūrimo (ar modernizavimo) sutartyje/projekte (informacinių sistemų diegimo darbai baigti, sistemos priduotos bandomajai eksploatacijai), atliekant paslaugų teikimo valdymą ir eigos kontrolę, projekto rizikos veiksnių valdymą, kokybiško paslaugų vykdymo kontrolę, vadovaujant specialistų, dalyvaujančių vykdant sutartį, komandai, ir kurio vertė ne mažesnė kaip 214 000 Eur be PVM. |
| 1.2. | Ekspertas Nr. 2 – Veiklos procesų/duomenų analitikas:  • turi turėti tarptautiniu mastu pripažįstamą IT analizės srities kvalifikaciją, patvirtintą galiojančiu OMG-Certified UML Professional ar OCEB BPMN, ar IBM Object Oriented Analysis and Design sertifikatu, ar kitu lygiaverčiu dokumentu;  • per paskutinius 3 (trejus) metus iki pasiūlymo pateikimo termino pabaigos turi būti dalyvavęs ne mažiau kaip 1 (vienoje) informacinių sistemų ir/ar registrų kūrimo (tobulinimo arba vystymo) sutartyje/projekte (informacinių sistemų diegimo darbai baigti, sistemos priduotos bandomajai eksploatacijai) kaip veiklos procesų analizės specialistas, ir kurios apimtyje vykdė informacinės sistemos, integruotos su jau veikiančiomis informacinėmis sistemomis ir/ar registrais reikalavimų detalizavimą, o projekto vykdymo metu buvo naudojama UML (angl. Unified Modeling Language) arba lygiavertė notacija atliekant veiklos procesų analizę, poreikių (reikalavimų) specifikavimą. |
| 1.3. | Ekspertas Nr. 3 – Informacinių technologijų (IT) architektas:  • turi turėti tarptautiniu mastu pripažįstamą informacinių technologijų architekto kvalifikaciją, patvirtintą galiojančiu The Open Group Architecture Framework 9 (TOGAF9) ar The Open Group Certified Architect) sertifikatu, ar kitu lygiaverčiu dokumentu. |
| 1.4. | Ekspertas Nr. 4 – Integravimo ekspertas:  • turi turėti informacinių sistemų ir/ar registrų integravimo eksperto kvalifikaciją, patvirtintą galiojančiu Oracle SOA Suite 11g Certified Implementation specialist ar Oracle Certified Expert, ar Java EE 6 Web Services Developer sertifikatu, ar kitu lygiaverčiu dokumentu. |
| 1.5. | Ekspertas Nr. 5 – Programuotojas:  • turi turėti tarptautiniu mastu pripažįstamą programuotojo kvalifikaciją, patvirtintą galiojančiu Oracle Certified Associate Java Programmer sertifikatu ar kitu lygiaverčiu dokumentu. |
| 1.6. | Ekspertas Nr. 6 – Informacinių sistemų testavimo ekspertas:  • turi turėti tarptautiniu mastu pripažįstamą testuotojo kvalifikaciją taikomųjų programų testavimo srityje, patvirtintą galiojančiu ISTQB Certified Tester ar Advanced Level (Test Manager), ar ISEB Intermediate Certificate in Software Testing sertifikatu, ar kitu lygiaverčiu dokumentu;  • turi turėti darbo patirtį įgyvendinant ne mažiau kaip 1 sutartį/projektą (informacinių sistemų diegimo darbai baigti, sistemos priduotos bandomajai eksploatacijai), kurios (-io) apimtyje buvo testuojama informacinė sistema ir/ar registras. Sutarties/projekto vykdymo metu turėjo būti parengti sistemos testavimo planai, testavimo scenarijai ir atlikti testavimai bei parengtos testavimo ataskaitos. |
| 1.7. | Ekspertas Nr. 7 – Naudotojo sąsajos ergonomikos (patogumo) nustatymo (angl. Usability) vertinimo ekspertas:  • turi turėti tarptautiniu mastu pripažįstamą naudotojo sąsajos ergonomikos (patogumo) nustatymo (angl. Usability) vertinimo eksperto kvalifikaciją, patvirtintą galiojančiu Certified Usability Analyst (CUA) ar Board of Certification in Professional Ergonomics (BCPE) sertifikatu ar kitu lygiaverčiu dokumentu;  • turi turėti darbo patirtį įgyvendinant ne mažiau kaip 1 sutartį/projektą (informacinių sistemų diegimo darbai baigti, sistemos priduotos bandomajai eksploatacijai), kurios (-io) apimtyje ekspertas vykdė informacinės sistemos naudotojų sąsajos kokybės vertinimą, naudotojų poreikių analizę arba kūrė informacinės sistemos naudotojo sąsajos projektą (prototipą). |
| 1.8. | Ekspertas Nr. 8 – IT saugos specialistas:  • turi būti kvalifikuotas informacinių sistemų saugos srityje ir turėti tai patvirtinantį galiojantį CISM (Certified Information Security Manager) ir/ar CEH (Certified Ethical Hacker) sertifikatą, ar kitus lygiaverčius dokumentus;  • per paskutinius 3 (trejus) metus (iki pasiūlymų pateikimo termino pabaigos) turi praktinės patirties įgyvendinant bent 1 (vieną) informacinių sistemų ir/ar registrų kūrimo/plėtros ir diegimo sutartį/projektą (informacinių sistemų diegimo darbai baigti, sistemos priduotos bandomajai eksploatacijai), kurio metu siūlomas specialistas buvo atsakingas už sistemos saugos reikalavimų nustatymą ir jų įgyvendinimo priežiūrą. |

3.1.10. siekiant užtikrinti sklandų Sutarties ir projekto „Administracinių nusižengimų registro poveikio priemonių taikymo ūkio subjektams funkcionalumo sukūrimas“ (toliau – Projektas) tęstinumą:

3.1.10.1. nepažeidžiant autoriaus teisių turėtojo ar trečiųjų šalių intelektinės nuosavybės teisių, Sutartimi perduoti Klientui autorių turtines teises į pagal užsakymą atnaujintą / sukurtą programinę įrangą ir parengtus projektinius dokumentus, įskaitant, bet neapsiribojant, teisę neribotą laiką ir be papildomo atlygio naudoti sukurtą programinę įrangą; teisę daryti sukurtos programinės įrangos kopijas; teisę modifikuoti ir toliau plėtoti sukurtą programinę įrangą; teisę perkelti programinę įrangą į kitą technologinę platformą; teisę naudoti ir keisti jai sukurtos programinės įrangos pradinį kodą (mašininės kalbos pradinius tekstus);

3.1.10.2. jeigu pagal užsakymą sukurtoje programinėje įrangoje panaudota kita autoriaus teisių turėtojo ar trečiųjų šalių programinė įranga, kuri integruota į pagal užsakymą sukurtą programinę įrangą ar kitaip susieta su atliktu užsakymu ir autoriaus turtinių teisių į sukurtą programinę įrangą ar parengtus projektinius dokumentus, perdavimas Klientui, užsakiusiam sukurti programinę įrangą ar parengti projektinius dokumentus, neturi apriboti šias teises perdavusio Paslaugų teikėjo teisės be atskiro Kliento sutikimo toliau vystyti, tobulinti, platinti ir atlikti kitus reikiamus veiksmus su sukurta programine įranga ar parengtais projektiniais dokumentais;

3.1.10.3. kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, Klientui perduoti ir programos išeitinį kodą. Kompiuterių programos autoriaus asmeninės neturtinės teisės negali būti naudojamos tokiu būdu, kuris suvaržytų autorių turtinių teisių į šią kompiuterinę programą turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius. Šiame papunktyje numatytos autorių turtinės teisės, vadovaujantis Lietuvos Respublikos Autorių teisių ir gretutinių teisių įstatymo ir Valstybės informacinių išteklių valdymo įstatymo 12 straipsnio. nuostatomis, perduodamos ir suteikiamos Lietuvos Respublikos ir Europos Sąjungos šalių teritorijoje neribotam laikui;

3.1.10.4. perduoti Klientui projekto metu atnaujintą / sukurtą programinę įrangą ir jos išeitinį kodą galutinio paslaugų priėmimo–perdavimo akto pasirašymo datai.

3.1.11. Šalims pasirašius susitarimą dėl Sutarties pratęsimo, per 5 (penkias) darbo dienas pateikti Sutarties 7.1 papunktyje nurodytą naują Sutarties įvykdymo užtikrinimo dokumentą ar pratęsti galiojantį Sutarties įvykdymo užtikrinimo dokumentą visam Sutarties pratęsimo laikotarpiui.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. ne vėliau kaip per 5 (penkias) darbo dienas nuo Paslaugų teikėjo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas pašalinti trūkumus per 3 (tris) darbo dienas nuo raštiškų pastabų gavimo dienos;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys įsipareigoja laikytis konfidencialumo įsipareigojimų. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informacija, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Konfidencialumo pasižadėjimą neatskleisti informacijos, kuri taps žinoma vykdant Sutartį, toliau – Konfidencialumo pasižadėjimas) pagal Sutartyje nustatytą formą (Sutarties 3 priedas), užpildo Paslaugų teikėjo specialistai ir darbuotojai, vykdysiantys Sutartį, ir Paslaugų teikėjas ne vėliau kaip per 5 (penkias) darbo dienas po Sutarties pasirašymo dienos pateikia užpildytus ir pasirašytus Konfidencialumo pasižadėjimus neatskleisti informacijos, kuri taps žinoma vykdant Sutartį, Klientui.

3.4. Detalūs paslaugų teikimo terminai nustatomi Paslaugų teikimo reglamente (reglamento dalis – Sutarties veiklų grafikas), kurį Paslaugų teikėjas ir Klientas pasirašo per 10 (dešimt) dienų nuo Sutarties įsigaliojimo dienos.

3.5. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Sutarties 3.2.3 papunktyje nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo;

4.2.4. priskaičiuotų netesybų suma mažinti savo piniginę prievolę Paslaugų teikėjui.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui turi teisę pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija;

6.1.2. subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

* 1. Subteikėjo, kito ūkio subjekto pasitelkimas nekeičia Paslaugų teikėjo atsakomybės dėl Sutarties įvykdymo.
  2. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis Lietuvos Respublikos viešųjų pirkimų įstatymo 46 straipsniu nustatytų pašalinimo pagrindų.

* 1. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų keitimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų pakeitimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai gali būti keičiami tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį.

6.5. Jeigu keičiami Paslaugų teikėjo pasiūlyme nurodyti subteikėjai, Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus subteikėjus, Klientas privalo atlikti jų patikrą Lietuvos Respublikos nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti šiuos keliamus kvalifikacinius reikalavimus:

|  |  |  |
| --- | --- | --- |
| **Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos, subteikėjų pasitelkimo sąlygos:**  *a) reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus Sutarčiai vykdyti.*  *b) Paslaugų teikėjas gali remtis kito (-ų) ūkio subjekto (-ų), pasitelkti subteikėją (-us), jeigu jie (jų specialistai) patys vykdys tą Sutarties dalį, kuriai reikia nustatytos kvalifikacijos.*  *c) subteikėją (-us) (subteikėjo specialistus) Paslaugų teikėjas gali pasitelkti tuo atveju,* ***jei pats Paslaugų teikėjas (jo pasitelkiami specialistai) atitinka keliamą reikalavimą*** *ir**jeigu subteikėjai (jų darbuotojai) patys vykdys tą Sutarties dalį, kuriai reikia nustatytos kvalifikacijos.**Subteikėjas (-ai) (jo specialistai) privalo atitikti kvalifikacijai keliamus reikalavimus ir pateikti tai įrodančius duomenis.* | | |
| **Interesų konfliktas** | | |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 6.5.1. | Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai turi neturėti intereso konflikto, galinčio neigiamai paveikti Sutarties vykdymą. Perkančioji organizacija, valdanti ypatingos svarbos informacinę infrastruktūrą, atlikdama pirkimą, susijusį su nacionaliniu saugumu, laikys, kad Paslaugų teikėjas turi interesų konfliktą, galintį neigiamai paveikti Sutarties vykdymą, jeigu turės kompetentingų institucijų informacijos, kad Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai turi interesų, galinčių kelti grėsmę nacionaliniam saugumui. | Duomenys bus tikrinami pagal iš kompetentingų institucijų gautą informaciją.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| 6.5.2. | Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai turi nebūti patekę į interesų konflikto situaciją, galinčią neigiamai paveikti Sutarties vykdymą, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų, vadovaujantis Nacionaliniam saugumui užtikrinti svarbių objektų apsaugos įstatymu. Jeigu Lietuvos Respublikos Vyriausybė priims sprendimą patvirtinantį, kad ketinamas sudaryti sandoris neatitinka nacionalinio saugumo interesų, vadovaujantis Nacionaliniam saugumui užtikrinti svarbių objektų apsaugos įstatymu, šis Paslaugų teikėjas bus traktuojamas kaip patekęs į interesų konfliktą. | Duomenys bus tikrinami pagal iš kompetentingų institucijų gautą informaciją.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| *Pastaba. Lentelės 6.5.1. ir 6.5.2. papunkčiuose keliami kvalifikaciniai reikalavimai taikomi visiems ūkio subjektams (Paslaugų teikėjui, jungtinės veiklos partneriams [jeigu pasiūlymą teikia ūkio subjektų grupė] ir/ar kitiems ūkio subjektams, kurių pajėgumais remiamasi, subteikėjams), kiekvienas atskirai juos turi atitikti. Atitinkamai, atsižvelgiant į keliamus reikalavimus, pažymime, kad Europos bendrąjį viešųjų pirkimų dokumentą (EBVPD) Paslaugų teikėjas turi pateikti ir dėl kiekvieno subteikėjo.* | | |

* 1. Tiesioginis atsiskaitymas su subteikėjais dėl Sutarties pobūdžio nenumatomas.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę (-į) Lietuvos Respublikoje ar užsienio valstybėje registruoto banko garantiją (originalą). Sutarties įvykdymo užtikrinimo vertė turi būti ne mažesnė kaip 3 (trys) procentai visos Sutarties kainos be PVM. Banko garantija Paslaugų teikėjas garantuoja, kad Klientui bus atlyginti nuostoliai, atsiradę pažeidus Sutartį dėl Paslaugų teikėjo kaltės.

7.2. Sutarties įvykdymo užtikrinimas turi būti pateiktas ne vėliau kaip per 10 (dešimt) darbo dienų po Sutarties pasirašymo ir turi galioti visą Sutarties vykdymo laikotarpį. Sutarties įvykdymo užtikrinimo dokumentai, Paslaugų teikėjui paprašius, grąžinami per 14 (keturiolika) dienų po Sutarties įvykdymo užtikrinimo galiojimo termino pabaigos ir/ar tinkamai įvykdžius Sutartyje numatytus įsipareigojimus. Jei Sutarties vykdymo metu Sutarties įvykdymo užtikrinimą išdavęs subjektas negali įvykdyti savo įsipareigojimų, Klientas gali raštu pareikalauti Paslaugų teikėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Paslaugų teikėjas nepateikia naujo Sutarties įvykdymo užtikrinimo, Klientas turi teisę nutraukti Sutartį. Banko garantija yra garantuojama, kad Klientui bus atlyginti nuostoliai, atsiradę pažeidus Sutartį dėl Paslaugų teikėjo kaltės. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Kliento rašytinį reikalavimą Sutarties įvykdymo užtikrinimą išdavęs bankas sumokės Klientui visą Kliento nurodytą sumą (kuri negali būti mažesnė nei 3 (trys) procentai nuo visos Sutarties kainos be PVM (Eur)), jeigu Paslaugų teikėjas nevykdys ar netinkamai vykdys Sutartyje numatytus reikalavimus. Numatyta Sutarties įvykdymo užtikrinime suma yra minimalūs ir pagrįsti Kliento nuostoliai, kurių įrodinėti nereikia ir yra atlyginami Klientui pareikalavus.

7.3. Jei Paslaugų teikėjas nevykdo ar netinkamai vykdo sutartinius įsipareigojimas, apie kuriuos Paslaugų teikėjas buvo įspėtas raštu, tačiau per Kliento nustatytą protingą terminą nepašalino paslaugų trūkumų ar pakartotinai netinkamai vykdė sutartinius įsipareigojimus, Kliento reikalavimu Paslaugų teikėjas moka Klientui 3 (trijų) procentų dydžio baudą nuo Sutartyje nurodytos visos paslaugų kainos be PVM.

7.4. Jei Paslaugų teikėjas nevykdo savo sutartinių įsipareigojimų Sutartyje ir/ar Paslaugų teikimo reglamente numatytais terminais, Klientas turi teisę be oficialaus įspėjimo ir neribodama kitų savo teisių gynimo būdų pradėti skaičiuoti 0,05 (penkių šimtųjų) procentų dydžio delspinigius nuo atitinkamo etapo, kuriam priskirtinos laiku nesuteiktos paslaugos, kainos be PVM už kiekvieną uždelstą dieną.

7.5. Jei Klientas nevykdo savo sutartinių įsipareigojimų Sutartyje numatytais terminais Paslaugų teikėjui, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,05 (penkių šimtųjų) procentų dydžio delspinigius nuo atitinkamo prieaugio paslaugų kainos už kiekvieną uždelstą dieną.

7.6. Jei Paslaugų teikėjas garantinės priežiūros teikimo metu nevykdo ar netinkamai vykdo savo sutartinius įsipareigojimus, spręsdamas kritines klaidas, už kiekvieną pavėluotą incidento sprendimo/sutrikimo šalinimo valandą moka 30 (trisdešimt) Eur be PVM dydžio delspinigius.

7.7. Jei Paslaugų teikėjas garantinės priežiūros teikimo metu nevykdo ar netinkamai vykdo savo sutartinius įsipareigojimus spręsdamas vidutines klaidas, už kiekvieną pavėluotą incidento sprendimo/sutrikimo šalinimo valandą moka 15 (penkiolika) Eur be PVM dydžio delspinigius.

7.8. Jei Paslaugų teikėjas garantinės priežiūros teikimo metu nevykdo ar netinkamai vykdo savo sutartinius įsipareigojimus, spręsdamas žemo prioriteto klaidas su Klientu suderintais terminais, už kiekvieną pavėluotą incidento sprendimo/sutrikimo šalinimo dieną moka 30 (trisdešimt) Eur be PVM dydžio delspinigius.

7.9. Tiesioginių nuostolių atlyginimas negali būti didesnis kaip Sutarties kaina be PVM (Pasiūlymo kaina be PVM). Šalys neatlygina viena kitai jokių netiesioginių nuostolių. Šioje Sutartyje nuostolių apribojimai netaikomi esant Šalies tyčiai ir dideliam neatsargumui (Lietuvos Respublikos civilinio kodekso 6.252 str. 1 d.).

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo bei Sutarties įvykdymo užtikrinimo, nurodyto Sutarties 7.1 papunktyje, pateikimo dienos ir galioja iki visiško Sutarties Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Sutarties Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį raštu prieš 20 (dvidešimt) dienų įspėjusi kitą Sutarties Šalį ir pateikusi pagrįstus motyvus. Esminis Sutarties pažeidimas turi būti suprantamas ir pagal Lietuvos Respublikos civilinio kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiais Sutarties pažeidimais pagal Sutartį laikomi:

8.3.1. Kliento mokėjimo prievolės termino praleidimas daugiau kaip 30 (trisdešimt) dienų;

8.3.2. Paslaugų teikimo terminų, numatytų Sutartyje ir/ ar Paslaugų teikimo reglamente praleidimas ilgiau kaip 30 (trisdešimt) dienų dėl Paslaugų teikėjo kaltės;

8.3.3. Pasiūlyme (pridedama) nurodytų specialistų, kurių kvalifikacija ir patirtis buvo vertinama nustatant pirkimo laimėtoją, ar vadovaujantis Sutarties 3.1.9 papunkčiu pakeistų specialistų nepasitelkimas vykdant Sutartį;

8.3.4. baudų ir/ar delspinigių bendrai sumai viršijus 15 (penkiolikos) procentų Sutarties vertės be PVM.

8.4. Klientas turi teisę vienašališkai nutraukti Sutartį pranešęs Paslaugų teikėjui prieš 30 (trisdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, Lietuvos Respublikos viešųjų pirkimų įstatymo 90 straipsnio nustatytais atvejais ir tvarka bei kitų teisės aktų numatytais atvejais.

8.6. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (Lietuvos Respublikos viešųjų pirkimų įstatymo 87 straipsnio 3 dalis).

8.7. Paslaugų teikimo terminas gali būti pratęstas Šalims pasirašius susitarimą dėl Sutarties pratęsimo (atitinkamai, proporcingai nukeliant Paslaugų teikimo reglamente (reglamento dalis – Sutarties veiklų grafikas) ir Sutarties 1 priedo 7.15 dalyje „Reikalavimai sutarties vykdymo etapams“ etapų įvykdymo terminus) ne ilgesniam kaip 3 mėnesių laikotarpiui Sutarties 10.1 papunktyje nustatyta tvarka, atsiradus nenumatytoms, nuo Šalių valios nepriklausančioms aplinkybėms (galiojančių teisės aktų pakeitimų, valstybės institucijų sprendimų, veiksmų ar neveikimo, sąsajų su kitomis informacinėmis sistemomis neveikimo), kurios nulėmė tai, kad Paslaugų teikėjas nespėjo suteikti paslaugų Sutartyje nustatytu terminu ir jeigu būtų pratęsta Projekto finansavimo sutartis.

**9. SUTARTIES VYKDYMO SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teises aktui, kuris turi įtakos Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kita perkančioji organizacija), Klientas turi teisę sustabdyti paslaugų ar jų dalies teikimą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas atnaujinamas.

9.3. Sutarties 9.1 ar 9.2 papunkčiuose nurodytu atveju Paslaugų teikėjas ir Klientas pasirašo susitarimą dėl sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.4. Sutartinių įsipareigojimų vykdymo sustabdymo terminas – iki 2 (dviejų) mėnesių.

9.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

9.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, Paslaugų teikimo terminas pratęsiamas tokiam laikotarpiui, kuriam jis buvo sustabdytas.

9.7. Atnaujinant sutartinių įsipareigojimų vykdymą pasirašomas papildomas susitarimas dėl sutartinių įsipareigojimų atnaujinimo ir patikslinamas Paslaugų teikimo reglamentas.

**10. KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Visi rezultatai ir su jais susijusios teisės, įgytos vykdant Sutartį, įskaitant autorines turtines ir kitas intelektinės ar pramoninės nuosavybės teises išskyrus asmenines neturtines teises į intelektinės veiklos rezultatus, yra Kliento nuosavybė, kurią Klientas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Kliento sutikimo Paslaugų teikėjas negali publikuoti straipsnių apie paslaugas, jais remtis teikdamas bet kokias paslaugas kitiems, naudoti Kliento ženklus ar pavadinimą ar atskleisti iš Kliento gautą informaciją. Paslaugų teikėjas garantuoja nuostolių atlyginimą Klientui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Kliento kaltės.

10.3. Klientas atsakingu už Sutarties vykdymą asmeniu skiria <konfidencialu>. Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra <konfidencialu> arba jo paskirtas asmuo.

10.4. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

10.5. Visi ginčai, kylantys iš Sutarties, sprendžiami gera valia ir bendru Sutarties Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

10.6. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

10.7. Sutarčiai aiškinti bei ginčams spręsti taikoma Lietuvos Respublikos teisė.

10.8. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

10.9. Sutartis sudaryta 2 (dviem) egzemplioriais, turinčiais vienodą teisinę galią, po 1 (vieną) kiekvienai Šaliai (jeigu Sutartis pasirašoma ne el. būdu).

10.10. Sutarties neatskiriami priedai:

10.10.1. Sutarties 1 priedas – Techninė specifikacija, 69 lapai;

10.10.2. Sutarties 2 priedas – Paslaugų perdavimo–priėmimo akto forma, 1 lapas;

10.10.3. Sutarties 3 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai.

PRIDEDAMA:

1. Paslaugų teikėjo užpildyta pasiūlymo forma bei forma kvalifikacijai, 7 lapai;
2. Atsakymas į tiekėjo paklausimą, 2 lapai.

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas prie Lietuvos Respublikos vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Projekto sąskaita  LT35 4010 0510 0533 1759  Luminor Bank AS  Banko kodas 40100  Direktorius    A. V.  Tomas Stankevičius | **PASLAUGŲ TEIKĖJAS**  **Ūkio subjektų grupė, sudaryta iš UAB „ATEA“ ir UAB ,,Insoft“, atstovaujama atsakingojo partnerio UAB „ATEA“**  Duomenys kaupiami ir saugomi Juridinių asmenų registre, kodas 122588443  PVM mokėtojo kodas LT225884413  J. Rutkausko g. 6, 05132 Vilnius  Tel. (8 5) 239 7830  El. paštas: info@atea.lt  A. s. LT03 2140 0300 0132 7814  Luminor Bank AS  Banko kodas 40100  Viešojo sektoriaus pardavimų vadovė     1. V.   Jurga Medelė |